Lisa 1
Hankelepingu „Pinna- ja põhjavee seire“ juurde

Tehniline kirjeldus

Töö	Kaitseväe harjutusväljade pinna- ja põhjavee seire

Objekt 	Keskpolügoon (Harjumaa, Kuusalu vald)
Kikepera harjutusväli (Pärnu maakond, Saarde vald, Kikepera küla)
Sirgala harjutusväli (Ida–Virumaa, Narva-Jõesuu linn, Mustanina küla)
Nursipalu harjutusväli (Võru maakond, Rõuge ja Võru vald)
Männiku harjutusväli (Harju maakond, Saku vald, Männiku küla)
Klooga harjutusväli (Harju maakond, Lääne-Harju vald, Klooga alevik)

1.	Sissejuhatus
Kaitseväe tegevuse tulemusel võib keskkonda sattuda ained, mida õigusaktides käsitletakse ohtlikena. Eeskätt on nendeks lõhkeainetes ja laskemoonas sisalduvad mitmesugused raskmetallid. Selleks et hinnata riigikaitselise tegevuse mõju veekeskkonnale, tuleb periooditi läbi viia pinna- ja põhjaveeseiret. Seiretulemuste alusel saab jälgida, kas sihtmärgiala pinnasest (peamine raskmetallide kuhjumise koht) jõuavad ohtlikud ained veekeskkonda ning ohustavad seeläbi põhjavee kvaliteeti, pinnaveekogusid või vee-elustikku.
2.	Eesmärk
Töö eesmärk on võtta pinna- ja põhjavee seirepunktidest veeproovid Kaitseväe keskpolügoonil, Sirgala, Kikepera, Nursipalu, Männiku ja Klooga harjutusväljal ning analüüsida neid, et hinnata riigikaitselise tegevuse mõju harjutusväljade pinna- ja põhjavee seisundile.
3.	Töö lahendamise tegevused ja tähtajad
3.1.	Võtta veeproovid olemasolevatest seirepuurkaevudest ja pinnavee proovivõtupunktidest vastavalt tabelis nr 1 ette nähtule.
3.1.1.	Seirepunktide täpsed asukohaandmed edastab tellija.
3.1.2.	Proovid tuleb võtta atesteeritud proovivõtja poolt.
3.1.3.	Põhjavee seirepuuraukudes, mis on vähese veeanniga (Keskpolügoon VK-2 ja Sirgala VK-1) lasta puuraugu veetasemel enne proovi võtmist suures osas taastuda, mitte võtta väikese toodanguga pumbates puuraugu põhja pealt.
3.2.	Proovivõtjal peab olema veeproovivõtja atesteering (pinna- ja põhjaveest proovivõtmine) ning proovid tuleb võtta vastavalt keskkonnaministri 03.10.2029 määruse nr 49 „proovivõtumeetodid“ tingimustele. 
3.3.	Analüüsida võetud proove akrediteeritud laboris, et määrata tabelis nr 1 nimetatud näitajad. Labori määramispiirid peavad olema vähemalt 2 korda väiksemad kui keskkonnaministri 24.07.2019 määruses nr 28 „Prioriteetsete ainete ja prioriteetsete ohtlike ainete nimekiri, prioriteetsete ainete, prioriteetsete ohtlike ainete ja teatavate muude saasteainete keskkonna kvaliteedi piirväärtused ning nende kohaldamise meetodid, vesikonnaspetsiifiliste saasteainete keskkonna kvaliteedi piirväärtused, ainete jälgimisnimekirjaga seotud tegevused“ sätestatud pinnavee ning keskkonnaministri 04.09.2019 määruses nr 39 „Ohtlike ainete põhjavee kvaliteedi piirväärtused“ põhjavee piirväärtustest.
3.3.1.	Analüüsitulemused esitada tabelvormingus, kus on toodud vähemalt proovivõtu asukoht, koordinaadid, aeg, proovivõtutähis ja vajalikud näitajad ning võrdlus õigusaktides toodud näitajatega. 
3.4.	Koostada pinna- ja põhjavee seire aruanne, milles esitada lühike ülevaade seire korralduse kohta ning iga harjutusvälja kohta eraldi seiretulemused ja nende analüüs.
3.4.1.	Aruanne hõlmab punktis 3.2.1 koostatud analüüsitulemuste tabeleid ning hinnangut analüüsitulemuste ja nende vastavuse kohta kehtestatud õigusaktidele (keskkonnaministri 16.04.2020 määrus nr 19, 24.07.2019 määrus nr 28, 04.09.2019 määrus nr 39).
3.4.2.	Kokkuvõttes analüüsida ka oluliste ainete trende seirepunktides. Selle jaoks edastab tellija eelmiste perioodide seiretulemused Exceli tabelis. 2024. aasta seiretulemused tuleb muuhulgas esitada ka tellija ette antud tabeli vormil.
3.4.3.	Aruande lisadena esitada proovivõtmiste ja veeproovide labori analüüside protokollid.

3.5.	Tabel 1. Seiratavad näitajad 
 	Pinnavesi	Põhjavesi	
	Seire-punktid	Seiratavad näitajad	Seire-punktid	Seiratavad näitajad	
Keskpolügoon	Vooluvee-kogud 8
	Värvus, heljuvaine, bioloogiline hapnikutarve BHT5, üldlämmastik Nüld, üldfosfor Püld, ammooniumlämmastik NH4-N, vee karedus274 CaCO3, keemiline hapnikutarve (KHTMn), 

Cd, Cr, Ni, Pb, Zn, Cu, Sn, Hg. 	2	Cd, Cr, Ni, Pb, Zn, Cu, Sn, Hg.

Põhjavee veetüüpi kirjeldavad üldkomponendid: Na, Ca, Mg, Cl, SO4, HCO3, NO3 ja kuivjääk.	
		Proovivõtul: veetemperatuur, pH, elektrijuhtivus, lahustunud hapnik (O2), O2 küllastusaste, voolukiirus ja -hulk. 		Proovivõtul: veetase enne pumpamist, puuraugu sügavus, pumba tootlikkus ja veetase pumpamise lõpus enne veeproovi võtmist, veetemperatuur, pH, elektrijuhtivus ja lahustunud hapnik.	
	Seisuvee-kogud 2	Läbipaistvus Secchi kettaga, hapnik, lämmastik Nüld, fosfor Püld, HCO3, Cl, värvus.			
Kikepera	3	Värvus, keemiline hapnikutarve (KHTMn), BHT5, hõljuvaine, üldlämmastik Nüld, üldfosfor Püld, ammooniumlämmastik NH4-N, Cd, Cr, Ni, Pb, Zn, Cu, Sn, Hg.	 	 	
		Proovivõtul: veetemperatuur, pH, elektrijuhtivus, lahustunud hapnik (O2), O2 küllastusaste, voolukiirus- ja hulk.		 	
Sirgala	2	Värvus, Cl, SO4, keemiline hapnikutarve (KHTMn), BHT5, hõljuvaine, üldlämmastik Nüld, üldfosfor Püld, ammooniumlämmastik NH4-N, Cd, Cr, Ni, Pb, Zn, Cu, Sn, Hg.	1	Cd, Cr, Ni, Pb, Zn, Cu, Sn, Hg.	
		Proovivõtul: veekogu läbipaistvus Secchi kettaga, veetemperatuur, pH, elektrijuhtivus, lahustunud hapnik (O2), O2 küllastusaste.		Proovivõtul: veetase enne pumpamist, puuraugu sügavus, pumba tootlikkus ja veetase pumpamise lõpus enne veeproovi võtmist, veetemperatuur, pH, elektrijuhtivus ja lahustunud hapnik.	
Nursipalu	2	Värvus, keemiline hapnikutarve (KHTMn), BHT5, hõljuvaine, üldlämmastik Nüld, üldfosfor Püld, ammooniumlämmastik NH4-N, Cd, Cr, Ni, Pb, Zn, Cu, Hg.	3	Cd, Cr, Ni, Pb, Zn, Cu, Hg.	
		Proovivõtul: veetemperatuur, pH, elektrijuhtivus, lahustunud hapnik (O2), O2 küllastusaste, voolukiirus ja -hulk. 		Proovivõtul: veetase enne pumpamist, puuraugu sügavus, pumba tootlikkus ja veetase pumpamise lõpus enne veeproovi võtmist, veetemperatuur, pH, elektrijuhtivus ja lahustunud hapnik.	
Männiku			3	Pb	
				Proovivõtul: veetase enne pumpamist ja pumpamise lõpus enne veeproovi võtmist (enne proovi võtmist tuleb kaev läbi pumbata 4-6x mahus), veetemperatuur, pH, elektrijuhtivus.	
Klooga	1	Värvus, Cl, SO4, keemiline hapnikutarve (KHTMn), BHT5, hõljuvaine, üldlämmastik Nüld, üldfosfor Püld, ammooniumlämmastik NH4-N, Cd, Cr, Ni, Pb, Zn, Cu, Sn, Hg.			
		Proovivõtul: veekogu läbipaistvus Secchi kettaga, veetemperatuur, pH, elektrijuhtivus, lahustunud hapnik (O2), O2 küllastusaste.			

3.6.	Kuna territooriumi külastuse aeg sõltub väljaõppegraafikust, siis tuleb proovide võtmiseks sobilik aeg kokku leppida töö tellijaga.

3.7.	Eeldatav proovivõtu aeg: juuni algus kuni augusti lõpp 2024 (pinnavee proovid tuleb võtta võimalusel pärast mõningast sajuperioodi). Kui ilma tõttu ei ole võimalik sel ajal proove võtta (näiteks veekogu või puurkaev on kuiv), peab proovid võtma hiljem.

3.8.	Tellija kooskõlastatud töö lõppversioon peab olema valmis ja tellijale üle antud kõige hiljem 17.10.2024. Täitja peab lõpliku versiooni esitama tellijale kooskõlastamiseks vähemalt kaks nädalat enne lõpptähtaega.

4.	Tellijale antavad materjalid

Lähteülesandele vastavad põhja- ja pinnavee proovivõtu protokollid, veeproovide analüüside tulemused ning analüüsitulemuste kokkuvõte esitada tellijale elektrooniliselt allkirjastatuna (pdf- ja doc-vormingus, tabelandmed xls-vormingus, vajadusel joonised dwg-, pdf- ja shp-vormingus).